Če zimski vrt ni primerno načrtovan in grajen, ter izdelan iz kvalitetnih materialov, za naš dom predstavlja precejšnjo toplotno izgubo. Tako se lahko poleti pregreva, pozimi prekomerno ohlaja, v njem pa se nabira kondenz. A sodobni zimski vrtovi, ki so kvalitetno in profesionalno izvedeni, so energijsko učinkoviti in z vidika energijske porabe predstavljajo celo dobro naložbo. S pravilno postavitvijo, ustrezno zasteklitvijo in primernim zračenjem zimskega vrta lahko zmanjšamo stroške ogrevanja doma tudi za 30 odstotkov.